આણંદ જિલ્લાના ભાલેજ ખાતે જાનીની ખડકીમાં રહેતા યોગેશભાઇ શનાભાઇ ધોબી વ્યવસાયે ડ્રાઇવર હોઇ તેઓ ગુજરાત પ્રદેશ ભાજપ યુવા મોરચાના મહામંત્રી પીંકલ ભાટિયાની કાર ચલાવતા હોઇ બુધવારે સાંજે તેઓ શેવોલેટ બીટ કંપનીની કાર નં. જી. જે. ૨૩.એ. એફ. ૨૫૬૨માં સંજય પૃથ્વીસિંહ, શ્રીરંગ દાતલ, અંકિત ગુપ્તાનાઓ તથા બીજી એક કારમાં પિંકલ ભાટિયા તથા અન્ય ચારેક લોકોને લઇને મહેમદાવાદમાં ચૂંટણીના કામ માટે નીકળ્યા બાદ રાત્રિના ૨.૦૦ વાગ્યાના સુમારે પરત આવતા બાકરોલટી પોઇન્ટથી એપીસી જવાના માર્ગ ઉપર જવા નીકળેલા.